কলাপাড়ায় যুগান্তরের প্রতিষ্ঠাবার্ষিকী পালন
প্রতিষ্ঠার দুই যুগে পদার্পণ উপলক্ষে পটুয়াখালীর কলাপাড়ায় যুগান্তরের প্রতিষ্ঠাবার্ষিকী পালিত হয়েছে। যুগান্তর স্বজন সমাবেশের আয়োজনে কলাপাড়া প্রেস ক্লাবের ইঞ্জিনিয়ার তৌহীদুর রহমান মিলনায়তনে আলোচনা সভা, কেক কাটা ও দোয়া মোনাজাত অনুষ্ঠিত হয়েছে।







স্বজন সমাবেশ কলাপাড়া উপজেলা শাখার সভাপতি ঢালী রুহুল আমিন অভির সভাপতিত্বে সাংবাদিক জসীম পারভেজের সঞ্চালনায় প্রধান অতিথির বক্তব্য রাখেন কলাপাড়া প্রেস ক্লাবের প্রতিষ্ঠাকালীন সদস্য ও সাবেক সভাপতি প্রবীণ সাংবাদিক শামসুল আলম।




বিশেষ অতিথির বক্তব্য রাখেন- প্রেস ক্লাবের সদস্য জীবন কুমার মণ্ডল, রিপোর্টার্স ক্লাবের সাবেক সভাপতি এসকে রঞ্জন।
অন্যদের মধ্যে বক্তব্য রাখেন- প্রেস ক্লাবের সদস্য মো. এনামূল হক, রিপোর্টার্স ক্লাবের সভাপতি এইচ আর মুক্তা, সাধারণ সম্পাদক রাসেল মোল্লা, সাংবাদিক ক্লাবের সভাপতি নীল রতন কুণ্ডু, সাংবাদিক ফোরামের সাধারণ সম্পাদক এসএম আলমগীর হোসেন প্রমুখ।
অনুষ্ঠানের শুরুতেই শুভেচ্ছা বক্তব্য রাখেন যুগান্তর কলাপাড়া উপজেলা প্রতিনিধি অমল মুখার্জী। তিনি তার বক্তব্যের শুরুতে যুগান্তরের স্বপ্নদ্রষ্টা দেশের বিশিষ্ট শিল্পপতি বীর মুক্তিযোদ্ধা প্রয়াত নুরুল ইসলামের রুহের মাগফিরাত কামনা করে বলেন, আজ আমাদের অভিভাবক প্রতিষ্ঠাতা নুরুল ইসলাম বেঁচে নেই; কিন্তু তিনি তার কর্মের মাধ্যমে আমাদের তথা দেশবাসীর মাঝে বেঁচে রয়েছেন। তার মতো একজন সুদক্ষ অভিভাবকের কারণে আজ যুগান্তর সবার কাছে সমাদৃত।
আলোচনা শেষে যুগান্তরের স্বপ্নদ্রষ্টা প্রয়াত নুরুল ইসলামের রুহের মাগফিরাত কামনা করে দোয়া অনুষ্ঠিত হয়। সবশেষে কেক কাটেন অতিথিরা।

প্রতিষ্ঠার দুই যুগে পদার্পণ উপলক্ষে পটুয়াখালীর কলাপাড়ায় যুগান্তরের প্রতিষ্ঠাবার্ষিকী পালিত হয়েছে। যুগান্তর স্বজন সমাবেশের আয়োজনে কলাপাড়া প্রেস ক্লাবের ইঞ্জিনিয়ার তৌহীদুর রহমান মিলনায়তনে আলোচনা সভা, কেক কাটা ও দোয়া মোনাজাত অনুষ্ঠিত হয়েছে।